Sura 54.
S  u  r  a   LIV
Kur'an časni(Tomislav Dretar)Kur'an časni(Tomislav Dretar)
Religija

M  j  e  s  e  c

U ime Allaha:
Onog koji čini milosrđe,
Milosrdnog.

1	Čas se približava
	I mjesec se cijepa!

2	Ako vide jedan Znak,
	oni se odstrane govoreći:
	“ To je jedna trajna mađija! ”

3	Govore da je to laž;
	slijede svoje strasti;
	ali svaki propis je neizmjenjiv.

4	Međutim,
	više proročanstvana koja su njima pristigla
	sadržava prijetnje
5	kao i jednu uvjerljivu mudrost.

	Upozorenja su im nekorisna,
6	okreni se od njih.

	Na Dan
	kad će ih pozivatelj pozvati na nešto strašno,
7	oni će izići iz grobova,
	oborenih očiju.
	Oni će biti slični raspršenim skakavcima
8	i sjuriti se prema onome koji ih bude pozvao.

	Nevjernici će tada reći:
	« Evo težkog Dana! »

9 narod  Nuhov  , prije njih, nazvao je to lažju. 
	Oni su s našim slugom postupali kao s lažljivcem;
	oni bijahu rekli:
	« To je jedan obsjednuti! »
	ali on bi spašen od njihovih napad.

10	On zazva svog Gospodara:
	« Ja sam pobijeđen!
	Oslobodi me! »

11	Mi smo otvorili nebeska vrata
	jednoj bujici vode.

12	Dali sm o da izbiju izvori vode iz zemlje;
	vode su se izmiješale
	prema izdanoj zapovijedi.

13	Mi smo nosili Nuh  a
	na skupu dasaka
	i palminih konopaca.

14	On je plovio pod našim pogledom:
	to bi jedna nagrada
	za onoga koji bijaše zanijekan.

15	Mi smo ga ostavili kao jedan Znak.
	Ima li koga da se toga sjeća?

16	Kako sam ja kaznio
	i kako ja bijah upozorio!

17	Da, mi smo olakšali rasumijevanje Kur’ana
	  kao Opomene.
	Ima li koga da se toga sjeti?

18	Adi su to prokazivali kao laž:
	– Kako sam ja kaznio
	i kako sam ja upozorio! –
19	mi smo protiv njih rasvezali jedan ričuči vjetar
	jednog beskrajnog i kobnog dana.

20	Taj je vjetar čupao ljude
	kao da su bili
	palmina stabla istrgnuta iz korijena.

21	Kako sam ja kaznio
	i kako sam upozorio!

22	Da, mi smo olakšali rasumijevanje Kur’ana
	  kao Opomene.
	Ima li koga da se toga sjeti?

23	Tamudi su upozorenja proglašavali 
	  za laž;
24	oni su rekli:
	« Hoćemo li mi slijediti
	jednog jedinog smrtnika, uzetog između nas?
	Mi bismo tad utonuli
	u zabludu i u ludost.

25	Zar je Opomena dana njemu
	kad se nalazio među nama?
	Ali ne!
	To je jedna varalica, drznik! »

26	Sutra će oni doznati
 Ko  je varalica i drznik!

27	Da, mi ćemo im poslati devu,
	kao jedno iskušenje,
	promatraj ih i budi strpljiv!

28	Navijesti im
	da voda mora biti podijeljena između njih
	i da svakom pripada piće po njegovom redu.

29	Oni tad pozvaše svojeg sudruga.
	Ovaj uzme svoj nož
	i posiječe koljenice devi.
30	–Kako sam ja kaznio
	i kako sam upozorio! –

31	Mi smo protiv njih poslali jedan jedini Povik
	i oni postadoše slični
	sasušenoj travi u torovima.

32	Da, mi smo olakšali rasumijevanje Kur’ana
	  kao Opomene.
	Ima li koga da se toga sjeti?

33 narod  Lutov  
	  je upozorenja držao za laži.
34	Mi smo protiv njih rasvezali jedan uragan.

	Mi smo poštedjeli obitelj Lutovu  :
	spasili smo ju u zoru:
35	to bi naša milost:
	evo kako mi nagrađujemo
	one koji su zahvalni.

36	Lot ih je upozorio na našu žestinu,
	ali oni su raspravljali o njegovim upozorenjima.

37	Oni su htjeli zlostavljati njegove goste,
	ali mi smo njihove oči kaznili sljepilom
	– Okusite dakle moju kaznu
	i moja upozorenja! –

38	i od zore, jedna nevolja bijaše spremna oboriti se na njih.
39	– Okusite dakle moju kaznu
	i moja upozorenja! –

40	Da, mi smo olakšali rasumijevanje Kur’ana
	  kao Opomene.
	Ima li koga da se toga sjeti?

41	Upozorenja su stigla
	Faraonovim ljudima.

42	Oni su naše Znakove držali za laži.
	Mi smo ih dograbili,
	kao što može učiniti jedan silni, jedan svemogući!

43	Vaši nevjernici jesu li bolji od onih?
	Ili vi imate jednu povlasticu
	zahvaljujući Pismima?

44	Oni još kažu:
	« Mi činimo jednu pobjedonosnu skupinu! »

45	Ta će skupina biti rastjerana
	a oni će okrenuti leđa.
46	Ali Čas će njih zateći;
	Čas vrlo bolan i vrlo gorak.

47	Griješnici su u zabludi i u ludilu.
48	Na Dan kad će oni biti odvučeni licem prema tlu,
	u smjeru Vatre,
	njima će biti rečeno:
	« Okusite dodir užarene Vatre! »

49	Da, mi smo stvorili sve stvari
	prema jednoj odluci.

50	Naša Zapovijed je samo jedna riječ,
	ona je hitra kao tren oka.

51	Mi smo uništili vaše privrženike.
	Ima li koga da se toga sjeti?

52	Sva su njihova djela popisana u Knjigama.
53	Svaka stvar, bila velika ili malena, upisana je.

54	Da, oni koji se boje Allaha
	ostaće u vrtovima,
	na rubu rijeka,
55	u jednom boravištu Istine,
	uz jednog svemoćnog Kralja.